AIŠKINAMASIS RAŠTAS

Dėl bešeimininkio turto perėmimo Molėtų rajono savivaldybės nuosavybėn

**1. Parengto tarybos sprendimo projekto tikslai ir uždaviniai**

Molėtų rajono savivaldybės (toliau Savivaldybės) teritorijoje yra daugiau kaip 300 apleistų, neregistruotų, griūvančių statinių. Dalis iš jų kelia pavojų dėl galimų griūčių ir aplinkos taršos, visi statiniai yra vizualinės taršos objektai. Teisės aktuose numatyta tvarka suteikia galimybę Savivaldybei perimti statinius (jų liekanas), teismo pripažintus bešeimininkiu turtu, ir juos nugriauti, panaudojant Europos Sąjungos struktūrinių fondų lėšas.

Parengto sprendimo projekto tikslas – perimti bešeimininkį turtą: Molėtų rajone, Joniškio seniūnijoje, Mažulių kaime esantį grūdų sandėlį (nenaudojamą, fiziškai pažeistą, stovintį teritorijoje, kurioje aplinkinių statinių liekanos šiais metais bus nugriautos) Molėtų rajono savivaldybės nuosavybėn ir perduoti Molėtų rajono savivaldybės administracijai patikėjimo teise valdyti, naudoti ir disponuoti juo.

**2. Šiuo metu esantis teisinis reglamentavimas**

Lietuvos Respublikos civilinio kodekso 4.58 straipsnio 1 dalis;

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 7 punktas, 12 straipsnio 1 ir 2 dalys;

Bešeimininkio, konfiskuoto, valstybės paveldėto, valstybei perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių, patvirtintų Lietuvos Respublikos Vyriausybės 2004 m. gegužės 26 d. nutarimu Nr. 634 ,,Dėl bešeimininkio, konfiskuoto, valstybės paveldėto, valstybei perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo“, 3.2 punktas;

Molėtų rajono apylinkės teismo 2016 m. gruodžio 19 d. sprendimas civilinėje byloje Nr. 2YT-991-335/2016.

**3. Galimos teigiamos ir neigiamos pasekmės priėmus siūlomą tarybos sprendimo projektą**

**Teigiamos pasekmės** – Savivaldybė, valdydama bešeimininkį statinį, galės pasirengti jo nugriovimui.

**Neigiamų pasekmių** nenumatoma.

**4. Priemonės sprendimui įgyvendinti**

Molėtų rajono savivaldybės tarybos sprendimo priėmimas. Teisės akto vykdymas**.**

**5. Lėšų poreikis ir jų šaltiniai (prireikus skaičiavimai ir išlaidų sąmatos)** Nenumatoma.

**6. Vykdytojai, įvykdymo terminai** Molėtų rajono savivaldybės administracija.

Parengė

Statybos ir vietinio ūkio skyriaus

vyr. specialistė Lilija Krivičienė